NaiveNeuron/SloPal huggingface dataset:
Kočiš, Eduard, poslanec NR SR (2022-04-28):
Ďakujem pekne za slovo, pán predseda. Pán kolega Šeliga, ďakujem za korektné vystúpenie v tejto rozprave. Ale čo sa týka súhlasu Národnej rady so vzatím do väzby pána predsedu Fica, na tento pohľad alebo na toto rozhodovanie máme asi obaja úplne rozdielny názor. Ja netvrdím, že máte nejaké krvavé oči, pretože tí, ktorí tieto krvavé oči mali alebo majú, tak tí sa vyjadrovali do niekoľkých minút po rozhodnutí generálneho prokurátora a ich úsmevy na tvárach a ich až taká infantilná detinská hlúposť toho boli jasnou, jasnou sprievodnou nejakou inštitucionálnou záležitosťou. Vo vašom vystúpení, pán kolega Šeliga, ste sa naozaj zamerali iba na to, že tento inštitút je v konečnom dôsledku o rozhodovaní súdu, áno, súhlasím. Lenže ak Národná rada Slovenskej republiky svojím hlasovaním vydá poslanca Národnej rady na väzobné, možné väzobné stíhanie, tak aj školáčik, alebo škôlkar v dnešnej dobe pochopí, resp. už dávno pochopil, aký výsledok to bude mať. Jednoducho kolega Fico bude vzatý do kolúznej väzby a to je naozaj hlboké pošliapavanie demokracie a hlboké pošliapavanie výkonu mandátu poslanca Národnej rady Slovenskej republiky, pretože podľa môjho skromného názoru, nemám naozaj žiadne právnické vzdelanie, ale dá sa väzobne stíhať poslanec Národnej rady, ak naozaj spáchal trestný čin, buď nejaký majetkový trestný čin, alebo úmyselný trestný čin, alebo ťažký trestný čin, ale nie za to, z čoho je obviňovaný v tomto uznesení, to znamená, že iba poukázal na daňové nezrovnalosti a na daňové podvody či už pána Kisku, alebo pána Matoviča. Čiže v tomto sa naozaj asi nezhodneme. Ďakujem pekne.
B. Bugár, podpredseda NR SR: (2006-04-20):
(Hlasovanie.) Prítomných 114, za 1, proti 35, zdržalo sa 77, nehlasoval 1. Konštatujem, že bod 11 sme neschválili. Nech sa páči. Ľ. Lintner, poslanec: Budeme hlasovať o bode spoločnej správy 3, ktorý gestorský výbor odporúčal schváliť, ale pripomínam, pán poslanec Vážny navrhol v pozmeňujúcom návrhu lepšie riešenie.
J. Kvorka, poslanec: (2007-05-15):
Ja by som v krátkosti, pretože mnohokrát by som sa opakoval po predrečníkoch, chcel pánovi poslancovi Brockovi povedať ešte jednu vec, že cieľom tohto navrhovaného zákona a tejto novelizácie zákona je v súlade s Programovým vyhlásením vlády Slovenskej republiky odstrániť v Zákonníku práce nedostatočnú ochranu poslancov narušenú najmä novelou zákona č. 210/2003 Z. z., ktorá vzišla v podstate tou Kaníkovou predlohou tohto Zákonníka práce. Čiže všetci dobre vieme, o čo ide. Mnohí ste tuná mali možnosť sedieť v minulosti. Čiže viete, o čo ide, o čom hovorím. A myslím si, že ešte v budúcich vystúpeniach na túto tému bude dostatočne o tomto diskutované a veľa k tomu povedané. Ďakujem.
Kollár, Boris, predseda NR SR (2020-04-23):
Na pani poslankyňu evidujem tri faktické poznámky, štyri. Nech sa páči, pán poslanec Drdul, máte slovo.
Matovič, Igor, poslanec NR SR (2011-04-06):
Chcel by som teda reagovať v tom duchu, že skúsim zopakovať, v decembri bola táto istá situácia. Predkladali ste ten návrh, ja som vás vtedy prosil, hovoril som vám, podporím to, len vymyslite spôsob, aby ľudia na to nedoplatili, aby na tento dobrý krok, zavedenie bankovej dane, ľudia nedoplatili. Vychádzam z toho, že keďže ste to za 3 či 4 mesiace neurobili a znova ste predložili viac-menej to isté, že vám v skutočnosti nejde o zavedenie bankovej dane, lebo ste vedeli, že ak by ste túto podmienku splnili, tak potom by sme za to hlasovali. A preto mi to naozaj nepripadá úprimné a radšej dám priestor koalícii, nech spoločne vymyslíme v koalícii to riešenie, ale také, aby ľudia naň nedoplatili.
Zajac, Peter, poslanec NR SR (2010-09-07):
Vážený pán podpredseda Fico, dovoľte mi, aby som na to, na tému vášho príspevku, podal tri drobné poznámky. Poznámka číslo 1. Ak nám všetkým, čo tu sedíme, trošku slúži pamäť, tak si pamätáme, že váš najmiernejší výrok voči celej opozícii, nie voči jednej osobe a nie voči jednému poslancovi, bol asi taký, že celá opozícia sú vlastizradcovia. Hovoriť tu akýmkoľvek spôsobom o nejakej politickej kultúre v tejto veci, pokladám za naprosto neprimerané. Vy ste takto vystupovali ako predseda vlády a vystupujete v rovnakom duchu aj dnes, stačí si ten slovník len pozrieť. To je prvá vec. Druhá vec. Bolo by na vašom mieste asi lepšie byť obozretnejší v jednej veci. Vy ste kandidovali na funkciu podpredsedu parlamentu napriek tomu, že dobre viete, že existuje nejaké podozrenie, a to podozrenie, proste existuje jednoducho, že nejaký hlas sa nápadne podobá na váš hlas, a že z toho už je celoslovenská, skoro by som povedal, že už sa to stalo nejakým úslovím. Tak v takejto situácii vystupovať takýmto spôsobom sa mi zdá absolútne neprimerané. A po tretie. Baviť sa o referende môžeme vtedy, keď budete hlasovať za ústavný zákon o zúžení imunity, lebo to bude váš skutok, a nie tieto vaše reči. (Potlesk.)
P. Hrušovský, podpredseda NR SR: (2001-11-06):
Páni poslanci, prosím, aby ste sa dostavili do rokovacej sály, budeme pokračovať v rokovaní hlasovaním o prerokovaných bodoch 52. schôdze Národnej rady ešte zo stredy minulého týždňa, ktoré sme prerokovali, avšak neodhlasovali. Páni poslanci, prosím, dostavte sa do rokovacej sály. Prosím pani spoločnú spravodajkyňu, aby uviedla hlasovanie naj-skôr k vládnemu návrhu zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach , o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov . Pani poslankyňa.
Štefanec, Ivan, poslanec NR SR (2012-09-21):
Ďakujem pekne, pani podpredsedníčka. K tomu, čo hovoril pán poslanec Švejna o udržateľnosti, respektíve neudržateľnosti prvého piliera a v podstate druhého piliera, by som rád dodal zopár čísiel, že v prvom pilieri momentálne vo fonde starobného poistenia je strata 1,8 mld. eur. To je jasný dôkaz toho, že s prvým pilierom treba niečo robiť a tá situácia je ozaj neudržateľná, nedá sa to porovnávať s výnosnosťou v druhom pilieri. Výnosnosť v druhom pilieri, samozrejme, bola ovplyvnená prepadom akciových trhov, najmä v roku 2008 a potom novelou zákona o sociálnom poistení, ktorý prikazoval výnosnosť na pol roka, čo bolo nezmyselné. Chcem upozorniť, že akciové trhy od začiatku tohto roka rastú dvojciferne. Čiže teraz je ten správny čas na investície a nie je správne obmedzovať investovanie práve v čase, keď je priestor pre rast. Z toho vyplýva jednoduchá správa pre občanov, že napriek tomu, že vláda pristúpila k drastickému zníženiu príspevkov do druhého piliera pre všetkých sporiteľov o 500 mil. eur ročne, aj napriek tomu je, samozrejme, výhodnejšie zostať v druhom pilieri a nenechať tieto úspory, ktorými si ľudia šetria na svoj dôchodok, vláde, aby ich prejedla. Ďakujem pekne.
V. Veteška, podpredseda NR SR: (2005-05-25):
Otváram všeobecnú rozpravu. Písomne sa prihlásil za poslanecký klub strany Smer pán poslanec Vážny, potom sa písomne prihlásili do rozpravy pán poslanec Šulaj, pán poslanec Fajnor. Potom ešte dáme možnosť ústne sa prihlásiť do rozpravy. Nech sa páči, pán poslanec Vážny.
P. Paška, predseda NR SR: (2009-11-04):
(Hlasovanie.) 139 prítomných, 81 bolo za, 27 proti, 30 sa zdržalo, 1 nehlasoval. Schválili sme aj tento návrh uznesenia, ktorý sa týka rozpočtu verejnej správy na roky 2010 až 2012. Pani poslankyňa Laššáková, s procedurálnym návrhom.
Baránik, Alojz, poslanec NR SR (2016-09-13):
Ďakujem. Tak si dovolím na kolegu Fecka len krátku poznámku. Veď málokedy sa stáva, že v niečom nesúhlasíme, ale ja by som sa prihováral za to, aby sme mali väčšiu dôveru v to, že keď niekto si dá jedno pivo alebo dve deci vína, že má toľko zodpovednosti, že vie, kde je tá hranica. To, samozrejme, sa vzhľadom na to, že tu dlho panovala nulová tolerancia, to sa bude nejaký čas vyvíjať, kým sa to usadí v mysliach bežných ľudí, že tá hranica je dôležitá, že jednoducho je posunutá z nuly niekam inam, ako je tá nula. Takže ja sa prihováram za to, aby sme nepodceňovali ľudí, aby sme im dali šancu a dali im príležitosť, aby preukázali, že sú inteligentní dostatočne na to, aby vedeli, že kde tá hranica je. A ďalším problémom, ktorý je treba zvážiť, je miera korupcie pri policajnom zisťovaní alkoholu. Pravda je taká, že bežne sa pije vo vidieckom prostredí a ide sa na bicykel. A čo tí policajti s tým robia a či tam vyberajú pokuty pre seba alebo pre štát, to sa ťažko dá odhadnúť.
B. Bugár, podpredseda NR SR: (2004-06-18):
Nech sa páči, pán poslanec, máte slovo.
P. Hrušovský, predseda NR SR: (2004-12-10):
Prosím spoločného spravodajcu, aby uviedol stanovisko gestorského výboru k návrhu zákona ako k celku a k záverečnému hlasovaniu.
Kollár, Boris, predseda NR SR (2023-02-14):
Prosím, prezentujme sa a hlasujeme. (Hlasovanie.) Prítomných 139 poslancov, za 65, proti 70, zdržali sa 3, nehlasoval 1. Konštatujem, že Národná rada sa uzniesla, že tento návrh, teda že nebude pokračovať v rokovaní o tomto návrhu zákona. Pristúpime k hlasovaniu v prvom čítaní o návrhu poslankyne Žitňanskej na vydanie zákona, ktorým sa mení a dopĺňa zákon č. 219/2014 Z. z. o sociálnej práci (tlač 1358) bod 74 schváleného programu. Dávam slovo predsedovi výboru pre sociálne veci poslancovi Vladimírovi Ledeckému. (Hlasovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov , tlač 1358.)
Aštaryová, Zuzana, poslankyňa NR SR (2011-12-01):
Teraz budeme hlasovať o bodoch zo spoločnej správy 1 až 32 s odporúčaním gestorského výboru schváliť.
Zmajkovičová, Renáta, podpredsedníčka NR SR (2012-08-07):
Pán poslanec, teraz nasleduje pán poslanec Švejna. Nech sa páči.
Laššáková, Jana, podpredsedníčka NR SR (2014-11-10):
Reaguje, reaguje na predsedu.
Kollár, Boris, predseda NR SR (2020-05-13):
S procedurálnym návrhom vystúpi pani poslankyňa Žitňanská.
B. Bugár, podpredseda NR SR: (2002-07-03):
Chcem informovať Národnú radu, že o takých 5 či 6 minút preruším rokovanie a o 16.00 hodine budeme začínať v rokovaní inej schôdze, ktorú zvolali poslanci na odvolanie premiéra. Nech sa páči.
Paška, Pavol, predseda NR SR (2013-03-13):
Ďakujem. Budeme teraz hlasovať, najprv o návrhu pána predsedu výboru, pána poslanca Hubu, ktorý žiada správu od vlády, komplexnú správu, nebudem to celé citovať, o príprave zimných olympijských hier. (Hlasovanie.) 112 prítomných, 33 za, 5 proti, 71 sa zdržalo, 3 nehlasovali. Návrh sme neschválili. Pán poslanec Huba ešte žiadal správu o udržateľnom rozvoji. (Hlasovanie.) 116 prítomných, 37 za, 2 proti, 77 sa zdržalo. Návrh sme neschválili. Pán poslanec Hlina žiada, aby kandidáti do disciplinárnych senátov boli vypočutí v pléne Národnej rady. Hlasujeme. (Hlasovanie.) 115 prítomných, 22 za, 69 proti, 21 sa zdržalo, 3 nehlasovali. Návrh sme neschválili. A opätovne, alebo následne žiadal pán poslanec Hlina, aby sa predstavili na ústavnoprávnom výbore. (Hlasovanie.) 117 prítomných, 37 za, 60 proti, 18 sa zdržalo, 2 nehlasovali. Ani tento návrh sme neschválili. Pán poslanec Mikuš žiada zaradiť bod 48 za bod 4. Pán poslanec, zlúčime tam aj rozpravu? (Reakcia poslanca.) Dobre. Takže hlasujeme o tomto návrhu. (Hlasovanie.) 119 prítomných, 118 za, 1 sa zdržal. Tento návrh pána poslanca Mikuša sme schválili. Hlasovali sme o návrhoch. Ešte predtým, ako budeme hlasovať o programe ako celku, dámy a páni, chcem vás informovať, že Správu o činnosti verejného ochrancu práv uvedie verejná ochrankyňa práv. Navrhujem, aby sme schválením programu schválili alebo umožnili vystúpiť verejnej ochrankyni práv. Takže budeme hlasovať o návrhu programu 16. schôdze ako o celku. (Hlasovanie.) 118 prítomných, 102 za, 1 proti, 15 sa zdržalo. Schválili sme program 16. schôdze. Dámy a páni, navrhujem, vzhľadom na to, že začíname neobvykle ráno o 9.00 hod., aby sme o 11.00 hod. nehlasovali a dnes hlasovali len o 17.00 hod. V ďalších dňoch potom budeme, tak ako je obvyklé, hlasovať o 11.00 hod. a 17.00 hod., pokiaľ nedôjde k dohode na zmene. Takže dnes o 11.00 hod. hlasovanie nebude, bude až o 17.00 hod. Ďakujem pekne. Pristúpime teraz k druhému čítaniu o vládnom návrhu zákona č. 575 o organizácii činnosti vlády a ústrednej štátnej správy v znení neskorších predpisov, je to tlač 338. Spoločná správa je pod číslom 338a. Pán minister je tu. Takže poprosím pána ministra dopravy, výstavby a regionálneho rozvoja Jána Počiatka, aby odôvodnil vládny návrh. (Striedanie predsedajúcich.) (Rokovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 338.)
Budaj, Ján, poslanec NR SR (2019-06-26):
Ďakujem pekne. V tóne rečníka je cítiť prekvapenie aj isté rozhorčenie. Naozaj takto nás pred hotovú vec staval v blahej pamäti Vladimír Mečiar, ktorý tesne pred voľbami prijal zákon, ktorý menil pravidlá, pravidlá kandidovania politických strán. Tentoraz ide o pravidlá financovania politických kampaní. Skutočne sme na posledných dňoch schôdze, a ak chceli predkladatelia vyvolať podozrenie, že chcú zasiahnuť do férovej súťaže, horšie nemohli postupovať. Predložili zákon v extrémne krátkej dobre bez toho, že by sa s ním mohla oboznámiť verejnosť, mienkotvorci, odborná verejnosť a samozrejme politická scéna. A idú, zdá sa, že v dohode v koalícii, meniť pravidlá... (Prerušenie vystúpenia časomerom.)
Laššáková, Jana, podpredsedníčka NR SR (2013-10-29):
Ďakujem pekne. Pán poslanec, zaujmite miesto určené pre navrhovateľa. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jánovi Figeľovi. Nech sa páči, pán podpredseda Národnej rady.
Sulík, Richard, predseda NR SR (2011-09-07):
Posledný rečník v poradí je pán poslanec... (Hlas z pléna.) Tak treba sa hlásiť, pani Vaľová. (Reakcia poslankyne.) Vy tlačíte a nič? Tak to ma mrzí, samozrejme. Nech sa páči, máte slovo.
Ďuriš Nicholsonová, Lucia, podpredsedníčka NR SR (2018-06-21):
S reakciou pán poslanec Antal.
Danko, Andrej, predseda NR SR (2018-11-27):
Dve faktické, uzatváram možnosť prihlásenia. Pán poslanec Paška.
Blanár, Juraj, podpredseda NR SR (2021-09-17):
Pani poslankyne, páni poslanci, je všeobecný súhlas, že ešte dokončíme faktickú poznámku a pána Radovana Slobodu v rozprave by sme si vypočuli až budúci týždeň. (Súhlasná reakcia pléna.) Ďakujem. Takže pán poslanec Marián Saloň s faktickou poznámkou na vystúpenie. Nech sa páči.
Gašpar, Tibor, poslanec NR SR (2024-02-08):
Ďalej hlasujeme o bode 19 druhého pozmeňujúceho návrhu poslanca Galka.
Počiatek, Ján, minister dopravy, výstavby a regionálneho rozvoja SR (2014-06-26):
Si myslím, že Železničná spoločnosť Slovensko každoročne prehodnocuje grafikon a snaží sa vychádzať maximálne v ústrety svojim cestujúcim a určite si budú, alebo budú brať na zreteľ aj túto vašu pripomienku. Nie je to jediná. Po celom Slovensku vznikajú rôzne iné kolízie a treba ich vyhodnocovať. Faktom zostáva, že zdroje na prevádzku sú limitované, takže nie je možné vyjsť úplne všetkým dopytom, ale pokiaľ to vyhodnotia ako možné a realizovateľné, určite tak aj zareagujú. Ďakujem, skončil som.
Dostál, Ondrej, poslanec NR SR (2010-11-03):
Obávam sa, že nebudem schopný zareagovať na všetko, čo povedal pán poslanec Rafaj, vo faktickej poznámke iba. Ale teda aspoň k niečomu. Demolačná čata, že chceme zbúrať niečo po predchádzajúcej vláde, no áno, po predchádzajúcej vláde treba niektoré veci zbúrať, lebo sú zle postavené. A toto je jedna z nich. Myslím si, že toto sme mali riešiť oveľa rýchlejšie, ako k tomu pristupujeme teraz. Tvrdíte, že niekomu prekáža, že v rokovacej miestnosti zastupiteľstva je text štátnej hymny. No mne to prekáža aj z toho dôvodu, že spôsob, akým je tam umiestnený, je nedôstojný. No vidíte tuto v miestnosti, kde zasadá parlament, text štátnej hymny alebo preambuly ústavy? V rokovacích miestnostiach zastupiteľstiev aj škôl je štátny znak, to sa mi zdá dostačujúce, to nikto, nikto nespochybňuje. To, že tam je ešte text štátnej hymny alebo preambuly, sa mi zdá skôr kontraproduktívne, lebo je tam veľké množstvo textu, ktoré naozaj si neviem predstaviť, ako by niekoho mohlo pozitívne ovplyvniť v budovaní vlastenectva. Veľmi dobrý príklad ste povedali s tým Talianskom a s tým zákazom krížov alebo s tým, že si zamestnanci dávajú fotky svojich rodinných príslušníkov v práci na stoly. No áno, ale problém tých krížov predsa nie je v tom, či sú tam kríže, alebo nie sú tam kríže, ale či to niekto niekomu zakazuje, prípadne prikazuje, alebo nie. O tom nemá rozhodovať Brusel, Štrasburg, dokonca si myslím, že ani Rím, alebo Bratislava. Ale majú si to tie školy rozhodnúť samy, či tam tie kríže chcú mať, alebo nechcú mať, tak ako sa ľudia dobrovoľne rozhodujú, či tam chcú, alebo nechcú mať niekde na stolčeku fotografiu svojej manželky alebo niečo podobné.
Viskupič, Jozef, poslanec NR SR (2011-10-21):
Schváliť.
Kollár, Boris, predseda NR SR (2022-09-23):
Ďakujem pánovi ministrovi. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Jánovi Benčíkovi. Nech sa páči, pán poslanec, máte slovo.
Hrnčiar, Andrej, podpredseda NR SR (2019-09-12):
Pán poslanec Dostál.
Číž, Miroslav, podpredseda NR SR (2015-02-03):
Ďakujem pekne, pán predseda. Pán poslanec, nepochybne rešpekt, veď boli ste riaditeľom veľkej banky a vlastníci by tam pravdepodobne človeka, ktorý tomu nerozumie, nedali. Môj problém je, že ako právnik, a teda dosť som aktívny v tej politike, je, že mojou úlohou je sledovať ako vzťah štátu ako takého a jednotlivej moci politickej vo vzťahu k ekonomickej. A v danom prípade napríklad musím sledovať aj diskusie o finančných trhoch, o ich hodnotení, o tom, čo sa deje a podobne, a hlavne v súčasnom období, keď máme za sebou teda veľkú krízu ešte z roku 2008 a dopadmi, koľko museli daňoví poplatníci celosvetovo v Európe zaplatiť. Je napríklad pozoruhodné, som si pozeral na Slovensku, aké boli zisky bánk v rokoch 2009 – 2010. Až 100 mld. a podobne korún. Čiže veľmi zaujímavé zisky v čase, keď vláda musela hľadať peniaze a rôznymi spôsobmi vytvárať možnosť, aby to hospodárstvo aspoň čiastočne generovalo nejaké výsledky, aby ten štát mohol vôbec fungovať. Čiže pravdepodobne je úlohou spoločnosti zaoberať sa tým, ako fungujú finančné trhy, a určite mi nebudete vyčítať, keď poviem, že nikdy nebola tak nízka dôvera k finančným trhom, ako je v súčasnosti. Nebolo to tak od ´29. roku predchádzajúceho storočia. A ešte vám chcem povedať, že nepochybne 44 % alebo 43 % hlasov, ktoré dostal SMER, nám nedáva automaticky nárok na stopercentnú pravdu, ale keď hovoríme o tom, že kto koho záujmy zastupuje, keďže SaS tých 6 %, tak som chcel zvýrazniť teda, že nejaké tie záujmy zastupujeme aj my a že pravdepodobne skôr možno čítať tie naše snahy, že rešpektujeme a zaoberáme sa záujmami väčšinovými.
Grendel, Gábor, podpredseda NR SR (2020-11-25):
Ďakujem. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Milanovi Mazurekovi, aby nás informoval o správe z výboru.
Šeliga, Juraj, podpredseda NR SR (2021-04-01):
Prezentujme sa, prosím, a hlasujme. (Hlasovanie.) Prítomných 120, za 92, proti nikto, zdržalo sa 26, nehlasovali 2. Konštatujem, že tento pozmeňujúci návrh sme schválili. Nech sa páči.
Kollár, Boris, predseda NR SR (2023-05-18):
Prosím, prezentujme sa a hlasujeme. (Reakcie z pléna.) Ja viem, že všetci teraz predraďujú, ale bude sa hlasovať aj budúci týždeň to budeme rokovať. Tak bude sa v utorok. (Hlasovanie.) Prítomných 143 poslancov, za 76, proti 11, zdržalo sa 56. Uvedený návrh sme schválili. Ďalší procedurálny návrh, pán poslanec Šudík.
Novotný, Viliam, poslanec NR SR (2014-11-10):
Začnem od konca, lebo tak sa to lepšie pamätá. Ja by som raz tiež rád počul pána poslanca Matejičku hovoriť jednu hodinu pätnásť minút. A pre mňa za mňa, nech hovorí úplné nezmysly, len nech to pekne skladá, podmet, prísudok, predmet, viete. (Smiech v sále.) O jednej téme, toto je taký môj sen. Tá druhá moja poznámka je, no, nehnevajte sa, pán poslanec Matejička, bezdôvodná schôdza? Cétečko, ktoré bolo vysúťažené za milión sa kúpilo o 600-tisíc drahšie? Pán predseda vlády odvolal pani ministerku Zvolenskú, respektíve ju nechal odísť, a pani podpredsedníčku Zmajkovičovú bezdôvodne? Bezdôvodne?! No len ten problém je, že on chcel túto kauzu zadusiť pekne v pondelok tretieho. Lenže táto kauza hovorí o organizovanom tunelovaní verejných zdrojov v zdravotníctve naprieč celým Slovensko, a na to dnes sedíme. Ale teraz už k tým vážnejším faktickým poznámkam, k pani poslankyni Horváthovej. Áno, aj ja sa dosť toho obávam, že čo už tak môže vyšetriť pán štátny tajomník, toho času minister Čislák, keď bude prešetrovať, čo robila jeho predchodkyňa, pani ministerka, keď na tom ministerstve bol. Preto budeme musieť byť omnoho aktívnejší na výbore pre zdravotníctvo. Ja len verím, že kolegovia zo SMER-u nám nebudú brániť v prešetrovaní. Ale my budeme sa snažiť všetkými možnými prostriedkami zistiť, čo sa bude dať zistiť. Nebude to jednoduché. Preto som hovoril tak veľa o tom, ako sú dnes tendre organizované v slovenskom zdravotníctve. Čo sa týka DRG, budem sa pýtať pána ministra Čisláka na harmonogram. Pretože keď nebude prijatý harmonogram postupného zavádzania DRG, ono nebude v roku 2016. Ono totižto tento systém treba spúšťať postupne, po častiach. A čo sa týka pána poslanca Viskupiča. Pán minister povedal, Kažimír, že to bude 200 mil. zhruba, čo nemajú evidované. Takže keď to dobre počítam, prostredníctvom registračných pokladníc by malo prísť do kasy 40 mil. eur.
Urban, Miroslav, poslanec NR SR (2022-06-23):
Ďakujem za slovo. Pán Kazda, vy máte obdivuhodnú schopnosť, vy dokážete tak dlho rozprávať a o ničom, úplne o ničom. Zase citróny, broskyne a iné sprostosti a potom neviete, čo sú základné potraviny, však si to definujme. Hovoríte, že tá marža 40 %, že je zlá, no tak tak dajme 50 %, navrhnite, ak máte na to nejaké argumenty. Hovoríte, že monopoly, u monopolov patria marže, že tam sa uplatňujú marže. A obchodné reťazce to nie sú monopoly? Do istej miery určite áno, sú. Zoberme si Lidl a Kaufland, ten istý majiteľ, rodina Schwarzových, to sú takisto monopoly, ako máme veľké nadnárodné podniky, takže tiež tárate nezmysly. Ja neviem, ak ste vy ekonomický nejaký expert SaS, no tak zbohom. Dovidenia.
Gašpar, Tibor, poslanec NR SR (2024-02-28):
Ďakujem za slovo, pán predsedajúci. Vážené pani poslankyne, páni poslanci, vážený pán predsedajúci, dovoľte, aby som vás informoval o prerokovaní vládneho návrhu zákona vo výboroch. Národná rada pridelila návrh zákona na prerokovanie ústavnoprávnemu výboru a výboru pre ľudské práva a národnostné menšiny. Ako gestorský výbor určila ústavnoprávny výbor, ako aj lehotu na prerokovanie návrhu zákona vo výboroch. Oba uvedené výbory návrh zákona prerokovali a odporúčali ho schváliť. Poslanci Národnej rady, ktorí nie sú členmi výborov, ktorým bol vládny návrh pridelený, neoznámili v určenej lehote gestorskému výboru stanovisko k predmetnému vládnemu návrhu zákona. Spoločná správa neobsahuje pozmeňujúce a doplňujúce návrhy. Ústavnoprávny výbor ako gestorský výbor odporúča Národnej rade predmetný vládny návrh zákona schváliť ako celok. Spoločná správa výborov o prerokovaní vládneho návrhu zákona, tlač 204a, bola schválená uznesením ústavnoprávneho výboru z 28. februára 2024. Týmto uznesením ma zároveň výbor ako spoločného spravodajcu poveril, aby som na schôdzi Národnej rady informoval o výsledku rokovania výborov. A výbor určil poslancov Miroslava Čellára, Richarda Eliáša, Richarda Glücka, Zuzanu Plevíkovú, Štefana Gašparoviča a Romana Michelka za náhradníkov spravodajcu. Pán predsedajúci, otvorte, prosím, rozpravu.
Žiga, Peter, podpredseda NR SR (2024-06-20):
Ďakujem. Pán poslanec Hajko.
Hraško, Igor, poslanec NR SR (2012-07-24):
Ďakujem pekne, pani predsedajúca. Ďakujem všetkým kolegom za faktické poznámky. Vyjadrím sa snáď len k dvom faktickým. Pán Hambálek, vychádzal som zo všeobecne záväzných nariadení, to znamená, že odtiaľ sa brali tie čísla. Už som to spomínal aj v rozprave. Sú vytiahnuté z internetu, z verejne dostupného zdroja. A ak nechcete počúvať fakty, tak nemusíte. Ja viem, že sa to zle počúva. A vy mi chcete vyvrátiť moje vlastné skúsenosti, ktoré mám so samosprávou a s jej fungovaním? Vy si myslíte, že ja nepoznám, ako funguje samospráva, že sa s tým stretávam prvýkrát v živote? Ja mám toľko starostov kamarátov, že by ste sa možno až čudovali. Ale dnes je taká skúsenosť a prax, že až dve tretiny samospráv už dnes podľa dostupných informácií z VZN okrádajú deti a nedávajú im to, čo by im dať mali. No a, pán Bagačka, keď ste hovorili o kolegoch, ktorí využili ten systém. Tak, áno, je tu len závisť, pretože niekto sa dokázal dohodnúť a niekto sa dohodnúť nevedel. Viem o prípade, keď si poslanci zrazu povedali, že sú viacej nenažraní a že nedajú tomu centru voľného času viacej peňazí, že im to okrešú. Tak sa jednoducho zriaďovateľ zbalil a išiel do malej obce, pretože tam sa dohodnúť dokázal. A tam skutočne tie peniaze už potom robia iné číslo, aj dokonca dvojnásobok toho rozpočtu, ktorý v podstate obec má. A toto im idete závidieť za to, že niekto sa dokázal dohodnúť? Prečo ste sa vy nedokázali dohodnúť s nejakým zriaďovateľom, že takisto dokážete zastrešiť činnosť centra voľného času, hocijakého? Každý predsa z vás starostov a primátorov má rovnaké možnosti. Niektorí ich využili a boli skôr pri tom a dokonca zistili, že sa dá fungovať aj efektívne a že tie deti skutočne nemusia platiť za tie voľnočasové aktivity, ani rodičia nemusia dochádzať za deťmi ani s tými deťmi. A prečo to niektorí dokázali využiť a niektorí nie? Takže to nie je smola tých, ktorí to nevedeli, ale tých, ktorí to vedeli a mali niečo navrch.
Danko, Andrej, predseda NR SR (2019-04-03):
Ešte raz a teraz to hovorím poslednýkrát dôrazne, nerobte si srandu z Národnej rady.
Jurinová, Erika, podpredsedníčka NR SR (2014-03-20):
Pán poslanec Martvoň.
Pellegrini, Peter, predseda NR SR (2015-04-16):
S reakciou na faktické poznámky pán poslanec Hlina. Nech sa páči, máte slovo.
Matejička, Vladimír, poslanec NR SR (2017-10-17):
Ďakujem za slovo, pán predsedajúci. V rozprave nevystúpil žiadny poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2011-09-13):
Chcel som upozorniť pána poslanca, aby... (Smiech v sále a reakcie z pléna.)
Paška, Pavol, predseda NR SR (2012-11-06):
Ďakujem pekne, pán poslanec, otváram rozpravu. Nemám písomnú prihlášku, pýtam sa, či má niekto záujem vystúpiť. Nie. Vyhlasujem rozpravu za skončenú. Prerušujem rokovanie o tomto bode programu. Ďakujem pekne, pán minister. Budeme pokračovať v prerušenej rozprave v prvom čítaní o návrhu pána poslanca Branislava Škripeka na vydanie zákona č. 445. Je to tlač 252. Písomne je prihlásený do rozpravy pán poslanec Mikloško. Máte slovo, pán poslanec.
J. Richter, poslanec: (2008-02-13):
Najskôr však budeme hlasovať o procedurálnych návrhoch, pri ktorých nebola Národná rada Slovenskej republiky uznášaniaschopná. Prvý procedurálny návrh predniesol pán poslanec Hrušovský, ktorý navrhol, aby po skončení druhého čítania bolo rokovanie prerušené a pozmeňujúci návrh pána poslanca Kovarčíka prerokovaný v ústavnoprávnom výbore a v gestorskom výbore, ktorý v tomto prípade je výbor pre obranu a bezpečnosť. Prosím, pán predseda, dajte o tomto návrhu hlasovať.
Sólymos, László, podpredseda vlády a minister životného prostredia SR (2018-10-16):
Ďakujem pekne. Vážený pán predsedajúci, vážená Národná rada, cieľom tohto vládneho návrhu zákona je predovšetkým implementovať nariadenie Európskeho parlamentu a Rady č. 1257/2013 o recyklácii lodí a o zmene nariadenia európskej smernice 1013/2006 a smernice 2009/16 o úprave na základe požiadaviek, ktoré vyplynuli z aplikačnej praxe. Vládnym návrhom zákona sa zjednocuje postup orgánov štátnej správy odpadového hospodárstva vo veci riešenia zodpovednosti za nezákonné umiestnenie odpadu, tzv. čierne skládky. Nanovo upravujú ustanovenia týkajúce sa účelovej finančnej rezervy, ktorú je povinný tvoriť každý prevádzkovateľ skládky odpadov. Zavádzajú ciele zberu pre triedený zber komunálnych odpadov z obalov a komunálnych odpadov z neobalových výrobkov v obciach a mestách Slovenskej republiky. Zavedenie týchto cieľov má dosiahnuť zlepšenie triedenia zberu komunálnych odpadov a zníženie množstva odpadov ukladaných na skládkach. Vládnym návrhom zákona sa ďalej zavádza postup pri podozrení na nelegálnu cezhraničnú prepravu batérií a akumulátorov, znižujú, znižuje administratívna záťaž napríklad zrušením povinnosti mať schválený prevádzkový poriadok, zariadenie na zhodnocovanie biologicky rozložiteľného komunálneho odpadu zo zelene, ak jeho ročná kapacita neprevyšuje 100 ton, ako aj vypustením vyjadrenia okresného úradu pre podnikateľské subjekty v prípade jednoduchých a drobných stavieb v dokumentácii v kolaudačnom konaní. Vládny návrh zákona rieši aj výhrady Európskej komisie v konaní o porušení povinností podľa čl. 258 až 260 Zmluvy o fungovaní Európskej únie. Ide o výhradu na neprijatie opatrení na čo najrýchlejšie zatvorenie skládok odpadov v súlade s čl. 7 písm. g) a čl. 13 smernice Rady 1999/31. Navrhovanou úpravou sa v spojení s úpravou v stavebnom zákone umožní uzavretie tých skládok odpadov alebo ich častí, kde prekážkou pre skončenie konania právoplatných rozhodnutí na uskutočnenie stavby uzavretie skládky odpadov bolo preukazovanie práva k pozemku. Prevádzkovateľovi skládky odpadov bude možné nariadiť vykonanie potrebných úkonov a prác za účelom uzavretia skládky odpadov alebo jej časti, alebo ich zabezpečiť na náklady prevádzkovateľa. Návrhom zákona sa tiež rieši výhrada Európskej komisie ohľadne nesplnenej povinnosti čl. 14 písm. a) až c) smernice o skládkach vo vzťahu k prevádzkovým skládkam odpadov, ktoré boli uvedené do prevádzky do 30. júna 2001, a vzťahovala sa na ne povinnosť predložiť plán úprav skládky odpadov. Dotknuté skládky odpadov budú predmetom posúdenia ohľadom možnosti pokračovanie ich činnosti z hľadiska splnenia povinností podľa uvedeného článku smernice o skládkach. Navrhovaná úprava vychádza aj z posúdenia skládky odpadov Považský Chlmec Súdnym dvorom, keďže tieto skládky odpadov sú v rovnakom postavení ako skládka Považský Chlmec. Vládny návrh zákona je v súlade s právom Európskej únie a s Ústavou Slovenskej republiky. Vážený pán predsedajúci, vážené pani poslankyne, vážení páni poslanci, dúfam, že tento návrh podporíte. Ďakujem pekne.
Grendel, Gábor, podpredseda NR SR (2022-02-03):
Áno.
Šeliga, Juraj, podpredseda NR SR (2021-01-29):
Pán poslanec Goga, nech sa páči.
Adamčík, Eduard, poslanec NR SR (2018-10-23):
Ďakujem, pán predsedajúci. Prosím vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2004-03-04):
(Hlasovanie.) Prítomných 142 poslancov, za návrh 140, proti 1, nehlasoval 1. Konštatujem, že návrh tohto uznesenia sme schválili. Vážené panie poslankyne, vážení páni poslanci, budeme teraz hlasovať o návrhu uznesenia Národnej rady Slovenskej republiky k uplatneniu prechodných období na voľný pohyb osôb v členských štátoch Európskej únie po 1. máji 2004 (tlač 599). Chcem sa opýtať, či je potrebné znovu prečítať návrh uznesenia, máte ho v laviciach uznesenie. Pani predsedníčka výboru fakticky vám aj to prečítala a máte to aj v laviciach. Ak to nie je potrebné, tak, prosím vás, prezentujte sa a hlasujte o tomto návrhu uznesenia. (Hlasovanie.) Prítomných 142 poslancov, za návrh 80, proti 9, zdržalo sa 24 a nehlasovalo 29 poslancov. Konštatujem, že návrh uznesenia bol schválený. Vážené panie poslankyne, páni poslanci, budeme pokračovať v hlasovaní o návrhu poslanca Národnej rady Slovenskej republiky Jána Drgonca na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov (tlač 517). Pán poslanec Miššík, nech sa páči, máte slovo.
Danko, Andrej, predseda NR SR (2016-09-21):
Pán poslanec Ondrej Dostál.
Pellegrini, Peter, predseda NR SR (2024-02-27):
Pani poslankyňa Plaváková.
Bugár, Béla, podpredseda NR SR (2017-06-15):
Ďakujem. A prerušujem rokovanie o tomto bode programu. Budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 627/2005 Z. z. o príspevkoch na podporu náhradnej starostlivosti o dieťa (tlač 596). Dávam teraz slovo pani poslankyni Remišovej, aby za skupinu poslancov návrh zákona odôvodnila, nech sa páči. (Rokovanie o návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov , tlač 596.)
Kočiš, Eduard, poslanec NR SR (2021-10-26):
Ďakujem pekne za slovo, pán predsedajúci. Pán kolega Kazda, hľadajme riešenia, nehľadajme dôvody, ako sa to nedá a naozaj nepoukazujme už na to, čo bolo v minulosti zlé. Keď sme sa tu bavili o TPS-ke a o cene, ktorá bola určená, zase vyviňujete minulú vládu. Ja nebudem tvrdiť, že sú bez viny. Nikdy to nepoviem, pretože každý si nesieme svoj podiel viny, čo sme spravili alebo čo sme neurobili. Ale jednoducho vás prosím, ak v tejto vami pomenovanej korupčnej kauze, že ste tam spomínal Vadalu, Brhela, Malatinského a neviem koho, jednoducho rozviazali ste polícii, prokuratúre, súdom ruky a tieto orgány činné v trestnom konaní nech postupujú. Ale jednoducho my ako politici nevynášajme súdy nad nikým, ale snažme sa robiť to, prečo nás občania Slovenskej republiky do tohto pléna poslali. A to je naozaj pripravovať kvalitné znenia zákonov, aby tieto zákony sme uvádzali do praxe a v tejto praxi umožnili ľuďom lepší bezstarostnejší a pokiaľ možno kľudnejší život. Čiže naozaj vás veľmi pekne poprosím, venujme sa téme tak, ako je téma nastavená, nepoukazujme na minulosť, tak ako určite nikto nebude chcieť poukazovať na budúcnosť, čo táto vláda robila zle. Jednoducho naozaj venujme sa pragmatickým a praktickým veciam. Ďakujem pekne.
Bugár, Béla, podpredseda NR SR (2017-06-19):
Vážené panie poslankyne, vážení páni poslanci, otváram piaty rokovací deň 18. schôdze Národnej rady Slovenskej republiky. Na dnešnom rokovaní o ospravedlnenie svojej neúčasti požiadali poslanci: Eva Antošová, Michal Bagačka, Jozef Ježík, Katarína Macháčková, Richard Raši, Dušan Tittel, Jana Vaľová. O ospravedlnenie neúčasti na dopoludňajšom rokovaní požiadala poslankyňa Adriana Pčolinská. Ešte pred otvorením stanoveného bodu vás chcem informovať, tak ako sme sa dohodli, pristúpime teda k prerokovaniu správy komisárky pre deti pani Tomanovej, potom v popoludňajších hodinách o 14.00 hodine budú neverejné rokovania k správam o činnosti SIS a Vojenského spravodajstva a po prerokovaní týchto správ pristúpime k rokovaniu o novele zákona o financovaní základných a stredných škôl, ktorý prerokovávame v skrátenom legislatívnom konaní. Takže vzhľadom k tomu, že o druhej budú tzv. tajné správy, žiadam Kanceláriu Národnej rady, aby samozrejme zabezpečila priestory tak, ako opatrenia a podľa rokovacieho poriadku to kážu. Takže pristúpime k prerokovaniu správy o činnosti komisárky pre deti podľa § 5 ods. 1 zákona 176/2015 Z. z. o komisárovi pre deti a komisárovi pre osoby so zdravotným postihnutím, tlač 494. Pani komisárka, nech sa páči, máte slovo. (Rokovanie o Správe o činnosti komisára pre deti podľa § 5 ods. 1 zákona č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov za obdobie roka 2016 , tlač 494.)
Šedivcová, Viera, poslankyňa NR SR (2013-03-20):
Predkladám návrh uznesenia Národnej rady Slovenskej republiky z 20. marca 2013 k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Spojenými štátmi americkými o sociálnom zabezpečení. Národná rada Slovenskej republiky podľa čl. 86 písm. d) Ústavy Slovenskej republiky po prerokovaní návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Spojenými štátmi americkými o sociálnom zabezpečení po a) vyhlasuje súhlas so Zmluvou medzi Slovenskou republikou a Spojenými štátmi americkými o sociálnom zabezpečení a po b) rozhodla, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Pán predseda, dajte, prosím, hlasovať.
P. Hrušovský, podpredseda NR SR: (2001-10-02):
R. Vavrík, poslanec: Posledné dva pozmeňujúce návrhy predniesol pán poslanec Köteles a majú číslovanie 9a a 9b. Bod 9a je vyriešený už v spoločnej správe bodom 34, preto, pán podpredseda, nebudeme už o tom ďalej hlasovať.
Glváč, Martin, podpredseda NR SR (2019-02-18):
S reakciou, pán poslanec Gröhling.
Glváč, Martin, podpredseda NR SR (2018-06-21):
Ďakujem. Doplňujúcu otázku? Nech sa páči.
Žiga, Peter, podpredseda NR SR (2023-12-14):
Pán poslanec Pollák.
Susko, Boris, poslanec NR SR (2023-10-25):
Sľubujem. (Potlesk.)
Kremský, Peter, poslanec NR SR (2021-11-11):
Ďakujem, pán predsedajúci. Pani kolegyňa Vaľová, zjavne ste nepochopili, čo je úlohou tohto zákona, možno by bolo dobré, keby ste išli za pánom ministrom sa opýtať a skonzultovať s ním svoje pochybnosti, lebo zjavne ste to celkom nepochopili. Cieľom tohto zákona je umožniť to, čo tu mnoho podnikateľov kritizovalo a ja osobne tiež, že v čiernych regiónoch napríklad reštaurácie a kaviarne môžu byť otvorené len na výdaj cez okienko. Mnohých, je veľa zaočkovaných ľudí, ktorí by mohli chodiť do týchto reštaurácií, ale doteraz to nebolo možné, a práve táto zmena im to má umožniť. Vychádzame im v ústrety, ale vy ste zase nespokojná, lebo si potrebujete svoje zakričať, a robíte to polopravdami a otáčate si veci tak, ako nie sú. Ja som sa len naschvál pozrel na toho Joshua Kimmicha, ktorého ste asi čítali na Hlavných správach, lebo ono to je úplne inak. Otvoril som si Augsbr... Augsburger Allgemeine, seriózne nemecké noviny, a tie píšu o tom, že Joshua Kimmich vôbec nepropagoval očkovanie, nič také tam nebolo, on propagoval svoju nadáciu, ktorá pomáha ľuďom v núdzi, ktorí sa kvôli korone dostali do núdze. Ja vám to dám prečítať, kľudne, keď viete po nemecky, keď nie, ja vám to aj preložím. A áno, on je nezaočkovaný a v súvislosti s tým sa rozbehla diskusia, že či teda ho nútiť k tomu, alebo nie, a, samozrejme, prišli k tomu, že nie, keď sa nechce očkovať, nemusí sa očkovať. Takisto ako u nás. Ale, samozrejme, pravidelne sa testuje, pretože keď chce ísť hrať zápas, keď chce ísť na tréning, musí byť otestovaný pravidelne. Takže to sú ďalšie polopravdy, ktoré vy si otáčate, ako vy chcete, a je to smutné, že nás takýmto niečím tu ohurujete.
Gažovičová, Tina, poslankyňa NR SR (2024-02-01):
Ďakujem veľmi pekne Zuzane Mesterovej za naozaj aj presný, odborný a zároveň oduševnený prejav. Ty si povedala v tom prejave, že keby teda niekto obviňoval, alebo bolo nejaké podozrenie verejné, že si niečo spáchala, čo nie je pravda, tak by si mala záujem dokázať svoju nevinu. A myslím si, že to je inštinkt slušného človeka, že chceme ukázať pravdu. Lebo pokiaľ sa za tú pravdu nehanbíme, pokiaľ máme čisté svedomie a niekto nás krivo obviní, tak to chceme dokázať. A tuto vidíme presný opak. Ja som, za tieto týždne som nadobudla presvedčenie, že ľudia ako Gašpar, Fico a myslím si, že aj pán Pellegrini, ktorý tu sedí, že oni verili v isté nepísané pravidlo, že jednoducho politikov neslobodno vyšetrovať, že to bol ich mentálny svet v tých predošlých vládach, že to si predsa nikto nemôže dovoliť. A potom keď zrazu sa stali predmetom vyšetrovania a zrazu sa prišli policajti a prokurátori, ktorí sa snažili, a novinári, ktorí sa snažili odhaľovať, čo sa presne dialo, tak začali mať strach a prišli, keď sa znovu teraz dostali k moci, s novelou, ktorú neskutočne pokryteckým spôsobom zdôvodňujú, že má obhajovať ľudské práva. A ja by som tu chcela zdôrazniť, že nie je ľudské právo spáchať trestný čin a potom zostať beztrestný. Ani nie je ľudské právo, aby veci, ktoré sa reálne udiali, zostali pod kobercom a premlčané. Jednoducho ak ste v práve, tak to dokážte, dokážte to pred súdmi, ale tuto zneužívate celú krajinu na to, aby ste zakryli svoje činy. A je až nechutné tu sedieť a pozerať sa na to. (Potlesk.)
Laššáková, Jana, podpredsedníčka NR SR (2013-01-29):
Prezentujme sa a hlasujeme. (Hlasovanie.) Prítomných 140 poslancov, za návrh 60, proti 76, zdržali sa 4. Neschválili sme pozmeňujúci návrh. Nech sa páči, ďalej pokračujeme.
P. Hrušovský, podpredseda NR SR: (2002-03-21):
Pýtam sa pána ministra, či sa chce vyjadriť k rozprave. Áno. Prosím všetkých pánov poslancov, aby sa dostavili do rokovacej sály. J. Čarnogurský, minister spravodlivosti SR: Vážený pán predsedajúci, vážená Národná rada, môžem konštatovať, že v rozprave, ktorá tu zaznela, zazneli argumenty za a proti, ktoré boli oveľa obšírnejšie diskutované v ústavnoprávnom výbore. A k všetkým týmto argumentom ústavnoprávny výbor zaujal stanovisko, a preto znovu poukazujem, že v spoločnej správe, čo ústavnoprávny výbor navrhuje schváliť, to podporujem a taktiež navrhujem schváliť, čo ústavnoprávny výbor navrhuje neschváliť, taktiež navrhujem neschváliť. K problému tzv. regionálneho princípu chcem povedať iba toľko, že opäť v ústavnoprávnom výbore sa o tom široko diskutovalo a zazneli veľmi podrobne – a môžem povedať ako právnik, nie ako minister – a na odbornej úrovni argumenty za a proti a nakoniec zvíťazilo stanovisko uplatniť ten celoštátny, celoslovenský princíp. A teraz nie alibisticky, ale predsa len ako argument chcem uviesť, že naozaj najpočetnejšia stavovská organizácia sudcov Združenie sudcov Slovenska podporuje tento princíp a vie prečo. Vie prečo. Chcel by som k tomu povedať iba toľko, že na Slovensku je na všetkých súdoch približne 1 200 sudcov. Sudcovia, ktorí prichádzajú reálne do úvahy, že by kandidovali do Súdnej rady, tak to môžu byť len, môžu byť, no, tak de facto to budú len sudcovia, ktorí už niekoľko rokov pracujú ako sudcovia, a takíto sudcovia na celom Slovensku sa osobne poznajú, a to z rôznych školení, ktoré sa organizujú celoštátne pre všetkých sudcov, a nie podľa jednotlivých krajov alebo okresov, a z rôznych iných sudcovských podujatí. To znamená, že títo potenciálni kandidáti na členov Súdnej rady sa na celom Slovensku poznajú. A to znamená, keď bude celé Slovensko de facto jedným volebným obvodom na voľbu členov Súdnej rady, tak sudcovia budú vedieť, koho chcú voliť a koho nechcú voliť. Z toho dôvodu preto opakujem, tak ako je to v správe ústavnoprávneho výboru. K pozmeňujúcim návrhom pána poslanca Zelníka chcem povedať, že ten prvý obšírnejší, de facto jeho autorom je pán predseda Najvyššieho súdu Dr. Harabin. Poznamenávam, že už je to odlišný regionálny princíp, než dal pozmeňujúci návrh pán poslanec Brňák. Takže budete hlasovať o dvoch návrhoch regionálnych princípov plus ten celoštátny, ktorý je v spoločnej správe výborov. Navrhujem neprijať ani jeden z týchto regionálnych, čiže ani návrh pána poslanca Brňáka, ani pána poslanca Zelníka. Z návrhov pána poslanca Zelníka však podporujem posledný stručný pozmeňujúci návrh, o ktorom podľa návrhu sa má hlasovať osobitne. Ďakujem.
Bugár, Béla, podpredseda NR SR (2017-04-07):
Ďalej v rozprave by mala vystúpiť pani poslankyňa Remišová, stráca poradie, nakoľko tu nie je. Pán poslanec Matovič. Stráca poradie. A bude vystupovať pani poslankyňa Bašistová, nech sa páči.
Paška, Pavol, predseda NR SR (2012-11-19):
Dobré ráno, dámy a páni. Vážené pani poslankyne, páni poslanci, otváram 10. schôdzu Národnej rady Slovenskej republiky. Zvolal som ju podľa čl. 83 ods. 2 ústavy a § 17 ods. 2 a § 109 ods. 1 a 2 zákona o rokovacom poriadku na žiadosť skupiny 30 poslancov, ktorí žiadajú na tejto schôdzi prerokovať návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Tomášovi Borecovi, poverenému riadením Ministerstva spravodlivosti Slovenskej republiky , je to tlač 324. Poprosím vás teraz o registráciu, aby som zistil, či sme uznášaniaschopní. (Prezentácia.) Prítomných 69 poslancov. Konštatujem, že Národná rada nie je uznášaniaschopná. Odkladám začiatok schôdze na 10. hodinu. Budeme sa opäť prezentovať. (Prerušenie schôdze o 9.07 hodine.) (Pokračovanie schôdze o 10.00 hodine.)
Tittel, Dušan, poslanec NR SR (2016-03-23):
Sľubujem. (Potlesk.)
Pellegrini, Peter, predseda NR SR (2024-01-18):
Ďalší v rozprave je pán poslanec Krajčí, nech sa páči.
Cech, Jozef, poslanec NR SR (2024-09-17):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Ďalej, aby gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Hrnčiar, Andrej, podpredseda NR SR (2016-05-25):
Nech sa páči, pán poslanec Burian.
Hort, Milan, podpredseda NR SR (2011-03-30):
Ďakujem pekne. Vzhľadom na skutočnosť, že sú tri minúty aj niečo pred 17.00 hodinou a predpokladám, že pán poslanec Čaplovič, ktorý nasleduje v rozprave, chce rozprávať dlhšie ako tri minúty, tak vyhlasujem teraz prestávku do 17.00 hodiny. A prosím všetkých, aby sa dostavili do rokovacej sály, tých, ktorí sa chcú zúčastniť hlasovania. Prestávka je do 17.00 hodiny. (Prestávka.) (Po prestávke.)
J. Vaľová, poslankyňa: (2008-11-25):
V čl. III je v rozpore s novonavrhovaným účelom zákona o rodičovskom príspevku, ktorý poskytovať rodičovský príspevok len rodičom, ktorí poskytujú osobnú starostlivosť dieťaťa, a to z tohto dôvodu nevykonávajú zárobkovú činnosť. Takže ja asi k tomu toľko a myslím si, že práve kvôli tomu tieto pozmeňujúce návrhy by nemali byť prijaté. Ďakujem.
Galek, Karol, poslanec NR SR (2016-04-21):
Ďakujem pekne. (Prerušenie rokovania o 13.00 hodine.) (Pokračovanie rokovania o 14.00 hodine.)
Jurinová, Erika, podpredsedníčka NR SR (2015-12-11):
Pán poslanec Fecko.
Takáč, Richard, poslanec NR SR (2021-06-30):
Ďakujem veľmi pekne, pán podpredseda, za slovo. Pán kolega Kazda, vaše vystúpenia aj vaše predchádzajúce faktické poznámky boli príkladom toho, keď niekto vystupuje a sa vôbec tomu nerozumie. Už vám to tu vysvetlil aj predseda výboru, proste my nemôžme riešiť na základe toho, či vy máte pôdu niekde pri Bratislave a tá hodnota pôdy tam je úplne, teda cena pôdy je tam úplne iná ako niekde možno že pod Tatrami alebo teda niekde na východe. My sa bavíme o kvalite pôdy, preto tam musí byť BPEJ-éčka, vlastnosti pôdy musia zhodnocovať to, aká bude výška nájmu. Ja viem, že vy ste zástanca toho, že to, čo bolo všetko za socializmu, je zlé. Ja vám poviem úplne jednoduchý príklad, ktorý je teraz úplne autentický zo školstva, máte ministra školstva, kde voľakedy bolo tzv. učňovské školstvo, teraz je to duálne vzdelávanie. Zrazu sme našli, neviem čo, pritom to fantasticky v minulosti fungovalo. Ale myslím si, že vy ste sa dnes zapísali do dejín slovenskej politiky tým vaším vyjadrením, že vy ste zástanca a predstaviteľ SaS-ky za to, aby sa pôda, ktorá je vo vlastníctve štátu, ktorú štát nepotrebuje, sprivatizovala a popredala proste súkromným vlastníkom. Ako toto je úplne nonsens toho, že my rozpredáme štátnu pôdu súkromníkom, nebudeme vlastniť žiadnu pôdu, samí súkromníci a nebodaj všetko ešte aj zahraniční. Takže toto je úplne výsledok toho vášho vystúpenia.
Blanár, Juraj, podpredseda NR SR (2021-10-20):
Ďalší v rozprave vystúpi pán poslanec Ján Blcháč, nech sa páči, po ňom pán poslanec Kočiš.
Laurenčík, Milan, podpredseda NR SR (2021-09-17):
Ďakujem. Na vaše vystúpenie evidujem jednu faktickú poznámku. Pani poslankyňa Eva Horváthová, nech sa páči.
B. Bugár, podpredseda NR SR: (2006-03-15):
(Hlasovanie.) Prítomných je 118 poslancov, za 111, proti 2, zdržali sa 5. Konštatujem, že návrh uznesenia sme schválili. Teraz ešte, pán poslanec, ako spravodajca oznámte Národnej rade návrh uznesenia o návrhu na vyslovenie súhlasu Národnej rady Slovenskej republiky so zmenami Štatútu Haagskej konferencie medzinárodného práva súkromného z 15. 7. 1955 (tlač 1516). Nech sa páči. A. Ivanko, poslanec: Ďakujem pekne za slovo, pán predsedajúci. K tomuto bodu nevystúpil nikto v rozprave, preto dajte hlasovať o uznesení, ktoré je súčasťou tlače 1516a.